open-index/open-wikipedia-markdown huggingface dataset:
Måltidets Hus

**Måltidets Hus** ligger på Ullandhaug, og er en del av Ipark i Stavanger. Måltidets Hus er et nasjonalt kompetansesenter for mat og rommer 14 matrelaterte bedrifter. 

Måltidets Hus skal være et koblingspunkt mellom næringsbedrifter og forskningsmiljøer. Bygget som stod ferdig i 2009 har totalt 9000 kvadratmeter over fem etasjer. De to nederste etasjene er parkeringsplasser. Byggearbeidene startet i april 2007 og første byggetrinn var ferdig i januar 2009 og annet byggetrinn sommeren 2009.

Blant de 14 matrelaterte bedriftene som holder til her er Nofima, TINE, Gastronomisk Institutt og Norges Kokkemesteres Landsforening og Universitetet i Stavangers forskningsgruppe Centre for Organelle Research (CORE).

Det vil være rundt 100 arbeidsplasser i Måltidets Hus. Tiltakshaver er Måltidets Hus Eiendom, som er eid av Norconserv og Smedvig Eiendom. Arkitektselskapet Arkvest har tegnet bygget og Skanska Norge er totalentreprenør. Huset er kostnadsberegnet til 150 millioner kroner. Fiskeri-og kystminister Helga Pedersen åpnet offisielt huset 4. mai 2009.

## Eksterne lenker
* 
* Måltidets Hus
* Om bygget
Richard Harris (andre betydninger)

**Richard Harris** er navnet til flere personer:

* Richard Deodatus Poulett Harris (1817&ndash;1899), britisk/australsk lærer
* Richard Harris (prospector) (1833&ndash;1907), Canadian miner and prospector
* Richard Reader Harris (1847&ndash;1909), britisk advokat og rådgiver for  Dronning Victoria
* Richard Harris, (1930&ndash;2002), irsk skuespiller og sanger
* Richard Harris (journalist), American journalist ved National Public Radio
* Richard Harris (prest), prest på 1500-tallet
* Richard Harris (komponist), komponist og pianist
* Richard Harris (akademiker), akademiker ved Brasenose College, Oxford fra 1573 til 1595
* Richard Harris (fotballspiller), britisk
* Richard Harris (amerikansk fotball), USA, tidligere spiller på NFL
* Richard Harris (manusforfatter), britisk manusforfatter som primert befattet seg med detektiv-serier
* Richard A. Harris, filmklipper
* Richard Reader Harris, tidligere britisk politiker (konservativ)
* Richard Harris, medlem av doo-wop gruppen The Marcels
Mette Borchgrevink

**Mette Borchgrevink** er navnet til flere personer:

*Mette Borchgrevink (illustratør), norsk illustratør
*Mette Borchgrevink (advokat), norsk advokat
Mette Borchgrevink (advokat)

**Mette Borchgrevink** (født 10. mai 1954) er en norsk advokat og sakprosaforfatter. Hun arbeider spesielt med arbeidsrett og personvern, og er medlem av Advokatforeningens Lovutvalg for IKT og personvern. Hun har skrevet en rekke artikler innen sine fagområder.

## Eksterne lenker
* Presentasjon hos advokatfirmaet Steenstrup Stordrange
Henry Williamson

**Henry Williamson** (1895–1977) var en britisk forfatter. Hans mest populære verk et naturromaner som *Tarka the Otter* og *Salar the Salmon*. Han huskes også som en av britiske fascistene i mellomkrigstiden, var medlem av det britiske fascistpartiet til Oswald Mosley og satt internert under den andre verdenskrig.

## Liv og virke

Williamson vokste opp i en landlig utkant av London, i Brockley, og ble tidlig glad i naturen. Dette gav seg klare nedslag i hans forfatterskap. Den første verdenskrig rystet ham og førte til at han erklærte seg som pasifist. Også dette fant uttrykk i hans bøker, særlig i *A Chronicle of Ancient Sunlight* (1951–1969), en bokserie om den fiktive person *Philip Maddison*, en slags alter ego, som skrives fra skikkelsen fra fødselen av og er holdt i en selvbiografisk stil.

I 1927 kom hans mest kjente bok, *Tarka the Otter*. Den ble filmatisert i 1979.

I 1935 besøkte Williamson NSDAPs Reichsparteitag i Nürnberg, og der ble han overveldet av Hitlerjugend, noe han skrev om i *The Phoenix Generation* i  1936. Det tilsynelatende friske livet til Hitlerjugend sammenlignet han med de sykelige ungdommene i Londons slumområder. Han ble en livslang beundrer av Adolf Hitler. Han hadde en «tro på at Hitler var i all vesentlighet en god mann som ønsket å bygge et nytt og bedre Tyskland.»  I 1937 ble han medlem av det britiske fascistpartiet, British Union of Fascists, ledet av Oswald Mosley.

Ved krigsutbruddet ble han på grunn av sin fascistiske overbevisning internert for en kort periode i kraft an de nasjonale beskyttelsestiltak i «Regulation 18B».

Williamson publiserte over femti bøker. I 1980 ble det grunnlagt et *Henry Williamson Society*.

## Verker <small>(utvalg)</small>

* 1922: *The Lone Swallows*
* 1927: *Tarka The Otter* (dt. 1947)
* 1930: *The Patriot's Progress*
* 1951–1969: *A Chronicle of Ancient Sunlight* (15 binds *fiktiv selvbiografi* om *Phillip Maddison*)

## Priser (utvalg)
*  – Hawthornden Prize for *Tarka the Otter*

## Referanser


## Litteratur
* Matthews, Hugoe (2004): *Henry Williamson. A Bibliography*, ISBN 1841143642
* Williamson, Anne (2004): *Henry Williamson and the First World War*, ISBN 0750935529
* Williamson, Anne (1995): *Henry Williamson: Tarka and the Last Romantic*, ISBN 0750906391
* Farson, Daniel (1986): *Henry Williamson: A Portrait*, ISBN 0948164271

## Eksterne lenker
* 
*
Ülo Nugis

**Ülo Nugis** (1944–2011) var en estisk politiker og industrimann.

## Liv og virke
Han gikk gymnaset og den tekniske høyskolen i Tallinn. I 1967 fullførte Nugis studiet i maskinteknikk ved Det hviterussiske polytekniske institutt (nåværende Hviterussiske nasjonale tekniske universitet). I 1974 ble han direktør ved byggevarefabrikken Ehitusdetail, i 1980 direktør ved skifabrikken Dünamo, og i 1986 direktør ved plastvarefabrikken Estoplast i Tallinn.

Fra 1988 til 1991, under perestrojkapolitikken, var Nugis formann for det reformvennlige Estlands arbeidskollektivers forbund (ETKL), som samlet ledere av store statsbedrifter som ikke var direkte overstyrt fra Moskva. Nugis var også medlem av Det republikanske samlingspartiet, som skulle få stor innflytelse på det uavhengige Estlands økonomiske reformer.

I 1990 ble han medlem av Den estiske komité, som var motregjering til Den estiske sosialistiske sovjetrepublikks regjering. Fra mars 1990 til oktober 1992 var han Republikken Estlands øverste råds president.

Den 20. august 1991 klokken 23:03, under augustkuppet i Moskva, utropte han offisielt Estlands løsrivelse fra Sovjetunionen.

Etter de første virkelig frie valgene til Riigikogu i 1992 ble Ülo Nugis valgt til Riigikogus president, og satt frem til 1995. Han tilhørte først det konservative-kristendemokratiske valgforbundet, men tapte kampen om lederskapet der i 1994, og kom til å ta del i en serie av partidannelser under det ustabile partisystemet i Estland i 1990-årene. Fra 2001 til 2003 ledet han Partiet for det nye Estland (tidligere Fremskrittspartiet), som så gikk opp i Estlands folkeunion. Han stilte ikke til gjenvalg til Riigikogu det året.

Etter tiden som politiker gikk han tilbake til næringslivet. Han døde i 2011, etter lang tids sykdom.

Han ble tildelt 4. klasse av Riksvåpenets orden i 2001 og 2. klasse i 2004.

## Referanser
Disjunkte mengder

**Disjunkte mengder** er i matematikk mengder som ikke har noe felles element. Dersom mengdene *A* og *B* er disjunkte, så er snittet lik den tomme mengden:

:A \cap B = \varnothing. \, 

I sannsynlighetsregning snakker man også om disjunkte hendelser. Det er her snakk om to eller flere hendelser som ikke kan opptre samtidig. Dette må ikke forveksles med statistisk uavhengighet.

## Referanser
Kumu kunstmuseum

**Kumu** er et kunstmuseum i Tallinn, Estland. Museet er det største i de baltiske landene, og blant de største i Nord-Europa. Kumu er en av de fem avdelingene til Eesti Kunstimuuseum, som har hovedkontor i samme bygningen.

Kumu har både faste samlinger og midlertidige utstillinger. Hovedsamlingen består av estisk kunst fra 18. århundretallet fram til i dag. Den omfatter blant annet kunstverk fra den okkuperte perioden (1941–1991), sosialistisk realisme og ikke-konformistisk kunst. De midlertidige utstillingene består av moderne kunst fra utenlandske og estiske kunstnere.

Kumu står for «KUnstiMUuseum». Bygningen ble tegnet av finnen Pekka Vapaavuori i 1994 og påbegynt i 2002. Dørene ble åpnet for besøkende 18. februar 2006. Museet ligger sør for Kadriorg-parken, omtrent tre kilometer fra Tallinn sentrum. For å redusere virkningen av den store bygningen, og ikke ødelegge parken, er museet plassert delvis under jorda i en skråning. Museet har sju etasjer, 350 rom og 5&nbsp;000 m2 utstillingsareal.

I 2008 kåret Det Europeiske Museumsforum Kumu til «Årets museum i Europa».

## Avdelinger
* Første etasje: Inngang fra Kadriorg-parken, auditorium og kafé.
* Andre etasje: Inngang fra Lasnamägi parkeringsplass, terrasse, informasjon, garderobe, toalett, store auditorium, bibliotek, bokhandel og restaurant. Fløy for midlertidige utstillinger.
* Tredje etasje: Klassisk estisk kunst fra 1800 til slutten av andre verdenskrig, blant annet malerne Konrad Mägi, Nikolai Triik, og skulptør Jaan Koort.
* Fjerde etasje: Estisk kunst fra 1945 til 1991.
* Femte etasje: Midlertidige moderne utstillinger, kunst etter 1991 og lesesal.

## Referanser


## Eksterne lenker
*
Maurstad

**Maurstad** kan vise til flere betydninger:

## Stedsnavn
* Maurstad (Stad), ei grend i Vestland

## Etternavn
* Alfred Maurstad, skuespiller
* Toralv Maurstad, skuespiller
* Mari Maurstad, skuespiller
* Tordis Maurstad, skuespiller
Bryggja

**Bryggja** er ei bygd og et tettsted i Stad kommune i Vestland fylke. Tettstedet har  innbyggere per 1. januar . Bryggja ligger som et knutepunkt mellom ytre Nordfjord og Sunnmøre.

Bryggja var tidligere et viktig handelssted, da fjorden var den viktigste ferdselsåren. Bryggja tilhørte til 1. januar 2020 Vågsøy kommune i Sogn og Fjordane. Grunnkretsene Totland, Bryggja og Maurstad med tilsammen 500 innbyggere pr 1. januar 2017 ble en del av Stad kommune, mens resten av Vågsøy kommune ble en del av Kinn kommune.

## Referanser
Jesse James

:*For TV-personligheten, se: [[Jesse G. James]]*

**Jesse Woodson James** (født 5. september 1847  Centerville, nå Kearney, i Clay County i Missouri i USA, død 3. april 1882 i Saint Joseph i Missouri) var en amerikansk lovløs i Missouri og det mest berømte medlemmet av James-Younger-gjengen. Han var svært kjent i sin levetid, men ble med tiden en legendarisk figur etter sin død. 

Historikere i dag plasserer ham inn i en kontekst der han heller sees på som en del av den regionale uroen som ble utført av eks-soldater som under den amerikanske borgerkrigen hadde kjempet for konføderasjonen enn en manifestasjon av lovløshet eller kamp for rettferdig økonomisk fordeling.
## Liv og virke
James-brødrene, Frank James og Jesse, var soldater for Amerikas konfødererte stater under den amerikanske borgerkrigen og ble da beskyldt for å ha deltatt i grusomheter begått mot Unionsoldater. Etter krigen, som medlemmer av flere gjenger, utførte de mange bankran som ofte førte til drap på bankansatte eller tilskuere. De ranet også fraktevogner og tog.

Han giftet seg 24. april 1875 med Zerelda Mimms og de fikk to barn.

Jesse ble skutt og drept av Bob Ford som var en av medlemmene i James' ranerliga. Ved anledningen bodde Bob og hans bror Charley Ford hjemme hos James i den hensikt å forberede et ran. De bodde der som hans nevøer, noe de ikke var. Ifølge Fords redegjørelse gav James mer eller mindre opp i sitt eget hjem da han forstod at Ford var der på oppdrag av guvernøren for å arrestere James i håp om å få en dusør. Jesse James tok av seg sitt revolverbelte (noe han aldri ellers gjorde) og stilte seg deretter for å pusse støv av et bilde, da Ford så sin sjanse og skjøt ham bakfra.

Selv om James ofte har blitt fremstilt, også før sin død, som en amerikansk Robin Hood som stjal fra de rike og gav til de fattige, er dette kun en myte. Hans ran beriket kun ham selv og hans gjeng.

## Referanser


## Eksterne lenker
* 
*
Familiekonstellasjoner

**Familiekonstellasjoner** er en form for gruppeterapi som tar utgangspunkt i dynamikken blant familiemedlemmer. Terapiformen ble utviklet av Bert Hellinger, en tysk psykoanalytiker med bakgrunn som krigsfange, prest, og misjonær. 

Terapiformen er i prinsippet fenomenologisk og søker å gi deltagerne innsikt gjennom opplevelsen av å delta i konstellasjoner. Metodikken går ut på at en spesialutdannet fasilitator først får en innføring i pasientens situasjon og bakgrunn og får deltagere til representere pasientens ulike familiemedlemmer i noe som ligner et rollespill.  Pasienten får observere dynamikken utenfra og får dermed mulighet til å bearbeide dem som opplevelser og ikke bare minner eller tanker.

Metodikken er imidlertid forskjellig fra et psykodrama i det deltagerne får følge sin egen intuisjon for å skape det Albrecht Mahr betegner som et "det vitende felt" omkring familiens historie og dynamikk. Dette vitende felt skal dermed gi deltagerne en mulighet til å fornemme de virkelige familiemedlemmenes følelser, selv om deltagerne altså aldri har møtt familiemedlemmene (som gjerne kan forlengst være døde) og kjenner lite til dem. Ikke desto mindre beror metodikken på at deres reaksjoner vil danne en nyttig ramme for pasientens opplevelse.

## Referanser
Johan Skytte

**Johan Skytte** (født i mai 1577 i Nyköping, død 15. mars 1645 i Söderåkra) var en svensk friherre og riksråd. Skytte studerte i Tyskland og ble etterhvert lærer for prins Gustav II Adolf.

Skytte tok sitt etternavn da han ble adlet i 1604, og giftet seg med Maria Jakobsdotter Näf. Han oppførte Grönsö slott i Mälaren, og ble riksråd i 1617. Deretter ble Skytte i 1622 kansler (rektor) ved Uppsala universitet, hvor han opprettet egne professorater.

På 1630-tallet var Johan Skytte guvernør i den nye, svenske kolonien i Estland, som svenskene under nettopp Gustav II Adolf hadde inntatt i konkurranse med det ekspanderende Russland. Han innførte der en tolerant handelspolitikk, og under guvernør Skytte ble Universitetet i Tartu åpnet i 1632.

## Referanser
Maura skole

**Maura skole** er en barneskole i tettstedet Maura i Nannestad kommune i Akershus. Skolen åpnet i 1958, og er senere blitt renovert flere ganger. Den består i dag av en ny og en gammel del, og har nærmere 500 elever, fordelt på 16 klasser.

## Referanser
Liste over bergmestere for Svalbard

**Liste over bergmestere for Svalbard** er en oversikt over personer som har hatt stillingen som bergmester for Svalbard:

## Kilder
*Bergvesenet
Mart Laar

**Mart Laar** (født 1960) er en estisk politiker og historiker. Han var Estlands statsminister fra 1992 til 1994, som den første som dannet regjering etter et fritt valg, etter at Estland gjenvant sin uavhengighet fra Sovjetunionen. Laars regjering forbindes med sin frimarkedspolitikk og gjennomgripende økonomiske reformer. Han var på nytt statsminister fra 1999 til 2002. Laar har vært leder for partiet Isamaa.

## Politisk arbeid
Han var blant lederne i Den estiske kristendemokratiske union (EKDL), et av de første partiene i glasnosttiden. Mange av lederne, deriblant Laar, kom fra den estiske kulturvernbevegelsen. Partiet var inspirert av det tyske CDU og tanken om den sosiale markedsøkonomien. Ved de første frie valgene i 1992 stilte partiet som en del av valgforbundet «Isamaa». Valgforbundet ble begynnelsen på en politisk konsolidering.

Som statsminister gjennomførte han blant de mest radikale reformer av Estlands økonomi, etter sigende inspirert av Milton Friedman. Markeder ble liberalisert, statsbedrifter ble privatisert, skattene ble redusert, og statsbudsjettet ble balansert. Landet fikk også flat inntektsskatt og ny konkurslovgivning. Etter en rekke saker om intriger og korrupsjon i statsapparatet ble det avdekket at regjeringen hadde kjøpt vestlige våpensystemer fra Israel og solgt sovjetiske rubler til Tsjetsjenia i stedet for å føre dem tilbake til den russiske sentralbanken. Laar ble felt med et mistillitsvotum.

Laar ble på nytt statsminister etter valget i 1998, da landet hadde opplevd en bankkrise. Laars regjering satte i verk nye økonomiske reformer, og arbeidet for estisk medlemskap i NATO og EU. Etter en tids rivalisering og intriger med Det estiske reformpartiet varslet Laar sin avgang som statsminister i 2002. I 2006/2007 ble Isamaa og Res Publica på nytt konsolidert under Laars ledelse.

Mart Laar var forsvarsminister i Andrus Ansips tredje regjering fra 2011 til han ble rammet av et hjerneslag i 2012. Han trakk seg samtidig som partileder i Isamaa. Han satt som medlem av nasjonalforsamlingen frem til 2015.

## Historievitenskapelig arbeid
Ved uavhengigheten var Mart Laar en respektert historiker og forfatter av en rekke bøker om estisk og sovjetisk historie. Han har mastergrad i filosofi fra Universitetet i Tartu fra 1983 og doktorgrad i historie fra 2005.

## Referanser


## Eksterne lenker
* }
* 
*
Sigmund Oksefjell

**Sigmund Arne** **Oksefjell** (født 4. mai 1949 i Kvinesdal) er en norsk politiker (Sp). Ved direkte ordførervalg under kommunevalget 1999 ble han valgt til ordfører i Kvinesdal. Han fulgte dermed i fotsporene til sin far Tønnes Oksefjell, som var ordfører i Kvinesdal i 24 år. 

Han ble allerede i 1974 medlem av kommunestyret, har sittet i formannskapet og i Vest-Agder fylkesting og har også vært varaordfører en periode. 

Han har overlatt gården på Oksefjell i Vesterdalen til sin eldste sønn og driver selv blant annet som konsulent for småkraftverk.  

## Stortingsvalget 2009
Ved stortingsvalget 2009 var han Senterpartiets kandidat for Vest-Agder.

## Eksterne lenker
*
Lafferkurven

**Lafferkurven** er en teori innen økonomi som illustrerer tendensen til at økning av skatteleggingen over et visst nivå reduserer skatteinntekten i samfunnet. Eksempelvis vil 0% skattesats gi null skatteinngang, men også 100% skattesats vil gi null skatteinngang fordi ingen vil ha insentiv til å arbeide. 

Et visst nivå – et «Laffer-optimum» – vil representere den skattesatsen som gir maksimal skatteinngang for samfunnet. Dette nivået kan endre seg over tid, og er forskjellig fra samfunn til samfunn. Øker man skattene utover dette nivået, vil statens skatteinngang synke.

Lafferkurven ble oppkalt etter den amerikanske økonomen Arthur Laffer (født 1940) av Jude Wanniski som var skribent for The Wall Street Journal (som populariserte uttrykket), etter et møte i 1974 mellom Laffer, Wanniski, og de republikanske politikerne Donald Rumsfeld og Dick Cheney og hans pressesekretær Grace-Marie Arnett. Under en middag i Washington, DC hadde Laffer tegnet den på en serviett hvor han argumenterte mot president Gerald Fords skatteøkninger. Ideen og teorien bak er derimot eldgammel og intuitiv. Den arabiske skriftlærde Ibn Khaldun diskuterer ideen i sitt verk *Muqaddimah* fra 1377. Også John Maynard Keynes formulerte hvordan økt skattelegging over et visst nivå ville redusere skatteprovenyet for staten. 

Lafferkurven er sentral innen neoklassisk tilbudssideøkonomi, som argument for hvorfor skattelette vil kunne øke statens skatteinntekter. I praksis vil derimot en slik spådom avhenge av hvilket skattenivå landet har allerede, hvor store eller små uforløste produksjonspotensialer som finnes, hvor mange flere som kan hentes ut i arbeid, og hvordan alle disse faktorene avhenger av andre variable forhold.

## Referanser


## Eksterne lenker
* Arthur Laffer om Lafferkurven (engelsk)
Liezi

***Liezi*** (列子, pinyin: *Lièzi*, «Mester Lie») er et daoistisk klassisk skrift tradisjonelt tilskrevet filosofen Lie Yukou ca. 400 f.Kr., men i virkeligheten antakelig tilkommet først åtte hundre år senere, på 400-tallet. Liezi ble opptatt som et daoistisk kanonisk skrift under Tang-dynastiet, som *en fullkomne tomhets klassiker*.

Liezi inneholder bl.a. lignelsen *[[Yu Gong]] flytter fjell.*

## Litteratur
*Alfred Forke: "*Geschichte der alten chinesischen Philosophie*"; Hamburg 1964
*Angus Charles Graham: *The book of Lieh-tzŭ : a classic of the Tao.* Columbia University Press Morningside ed. New York : Columbia Univ. Press, 1990
Eesti Energia

**Eesti Energia** er et estisk selskap som produserer elektrisk vannkraft, termisk energi, og råolje og naturgass fra oljesand, Selskapet ble grunnlagt i 1939 og har hovedkvarter i Tallinn, med produksjon i Narva m.m.

Underselskaper omfatter bl.a *Eesti Põlevkivi*, som utvinner oljeskifer, og *Narva Õlitehas* som produserer olje fra oljesanden. 

I 2008 hadde selskapet en årsomsetning på 578 mill euro.

## Referanser


## Eksterne lenker
*
Tallinna Kaubamaja

**Tallinna Kaubamaja** er et det tredje største estiske selskapet målt i omsetning, og driver varehandel med kjøpesentra under brandet ***«Kaubamaja»*** i en rekke estiske byer. Selskapet hovedkvarter i Tallinn.

I 2008 hadde selskapet en årsomsetning på 417 mill euro.

## Eksterne lenker
* Tallinna Kaubamaja – selskapets hjemmeside.
Liste over utøvere i Giro d’Italia 2009

**Liste over utøvere i [[Giro d'Italia 2009]]**

## Noter


## Eksterne lenker
*Startlist for Giro d'Italia 2009, procyclingstats
*
Hansapank

**Hansapank** er Estlands største bank og fjerde største selskap målt etter omsetning. Banken og dens filialer er et datterselskap av svenske Swedbank, som er børsnotert i Stockholm. Hansapank har hovedkvarter i Tallinn.

I 2007 hadde selskapet en årsomsetning på 397 mill euro.

## Eksterne lenker
*
BLRT Grupp

**BLRT Grupp** eller «BLRT-gruppen» er Estlands sjette største selskap målt etter omsetning, og produserer skip og driver verftsvirksomhet. Det er privat og ikke børsnotert.  Selskapet har hovedkvarter i Tallinn, og blant annet to skipsverft i Klaipeda (*Western Shipyard* og *Baltija Shipbuilding Yard*) og et i Åbo (*Turku Repair Yard*).

I 2007–08 hadde selskapet en årsomsetning på 364 mill. euro.

## Eksterne lenker
* BLRT Grupp  – selskapets hjemmeside.
Merko Ehitus

**Merko Ehitus** eller «Merkogruppen» er Estlands sjuende største selskap målt etter omsetning, og er et bygg- og anleggsfirma som produserer ferdigbygg, forretningsbygg og byggevarer. Det er børsnotert i Tallinn og har hovedkvarter der..

I 2007–08 hadde selskapet en årsomsetning på 297 mill euro.

## Eksterne lenker
* Merko Ehitus – selskapets hjemmeside.
Nordecon

**Nordecon AS** er Estlands åttende største selskap målt etter omsetning, og driver bygg- og anleggsvirksomhet. Det er børsnotert i Tallinn og har hovedkvarter der. Selskapet er det største anleggsselskapet i Baltikum og har virksomhet også i Latvia og Litauen.

I 2007–08 hadde selskapet en årsomsetning på 247 mill euro.

## Eksterne lenker
* Nordecon International – selskapets hjemmeside.
Eesti Kesko

**Eesti Kesko** er Estlands tiende største selskap målt etter omsetning, og driver varehandel, detaljhandel, salg av bildeler, osv i Estland. Det er et datterselskap av det finske, multinasjonale selskapet Kesko, børsnotert i Helsingfors. Selskapet er det største grossistselskapet i Estland.

I 2007&ndash;08 hadde selskapet en årsomsetning på 190 mill euro.

## Eksterne lenker
* Kesko – selskapets globale hjemmeside.
Jordreform

**Jordreform** er en omfordeling av landbruksareal, normalt ved at store eiendommer stykkes opp frivillig eller tvangsmessig, og deles ut til eiendomsløse landarbeidere eller småbønder. Dette har vært vanligst i jordbruket, og mindre vanlig i skogbruket.

Det finnes en rekke historiske eksempler på jordreformer, som ofte (men ikke alltid) knyttes til «progressive», venstreorienterte politiske bevegelser. I noen tilfeller, som i Sverige 1757–1807, var hensikten ikke sosial omfordeling av ressurser, men å styrke effektiviteten i jordbruket. Både innføring og opphevelse av føydalt livegenskap i Europa var radikalr jordreformer, med henholdsvis sentralisering og ordeling av eierskap. Videre må også den sovjetiske kollektiviseringen under Stalin anses som en jordreform.

## Eksempler på jordreformer
Nedenfor nevnes noen eksempler på jordreformer, med angivelse av reformens hovedhensikt:
*Egypt 1952 – Jordreform (omfordeling)
*Estland 1921 – Jordreform (omfordeling)
*Estland 1949 – Kollektivisering (politisk kontroll)
*Estland 1988–89 – Privatisering (omfordeling, effektivitet)
*Etiopia 1975 – Jordreform (omfordeling)
*Nicaragua 1979 – Jordreform (omfordeling)
*Russland 1864 – Opphevelse av livegenskap
*Sovjetunionen 1917–18 – Jordreform (omfordeling)
*Sovjetunionen 1929–30 – Kollektivisering (politisk kontroll)
*Sovjetunionen 1986–89 – Privatisering (omfordeling, effektivitet)
*Sverige 1757–1806 – Storskiftet (effektivitet)
*Sverige 1807 – Enskiftet (ruralisering)
*Zimbabwe 2000-tallet – Jordreform (omfordeling, politisk kontroll)

## Referanser
Olympic Entertainment Group

**Olympic Entertainment Group** er Estlands ellevte største selskap målt etter omsetning, og er et selskap som eier kasinoer og tilbyr gambling. Det er børsnotert i Tallinn og har hovedkvarter der.

I 2007–08 hadde selskapet en årsomsetning på 179 mill euro.

## Eksterne lenker
* OEG – selskapets hjemmeside.
Eesti Raudtee

**Eesti Raudtee** er Estlands jernbane-selskap, og femtende største selskap målt etter omsetning. Det ble dannet i 1992 utfra republikkens utstyr og anlegg fra sovjetperioden, og delprivatisert  66% i 2001. I 2006 ble derimot selskapet re-nasjonalisert. Selskapet har hovedkvarter i Tallinn.

I 2007–08 hadde selskapet en årsomsetning på 115 mill euro.

## Eksterne lenker
*
Viru Keemia

**Viru Keemia Grupp** er Estlands sekstende største selskap målt etter omsetning. Det er et holdingselskap innen kjemisk industri og ulik energiproduksjon], samt metall-raffinering. VKG Oil driver oljeproduksjon utfra oljeskifer. Selskapene under gruppen produserer også metallkonstruksjoner og rør, og driver transport. Dessuten driver et datterselskap vannforsyning. Selskapet har hovedkvarter i Kohtla-Järve og flere produksjonsanlegg der.

I 2007–08 hadde selskapet en årsomsetning på 175 mill euro.


VKG Ojamaa kaevandus.jpg
VKG Energia panoraam.jpg
VKG Petroter seadmed.jpg
VKG panoraam.jpg

## Eksterne lenker
* Viru Keemia – selskapets hjemmeside.
Eesti Gaas

**Eesti Gaas** er et estisk selskap. Det er eid av russiske Gazprom (37,02 %), tyske E.ON Ruhrgas (33,66 %), finske Fortum Oyj (17,72 %) og Itera Latvija (9,85 %). Selskapet driver Estlands transmisjonssystem og rørledninger for transport av naturgass, og har hovedkvarter i Tallinn.

I 2008 hadde selskapet en årsomsetning på 104 millioner euro.

## Referanser


## Eksterne lenker
* Eesti Gaas – selskapets hjemmeside.
Silvano Fashion Group

**Silvano Fashion Group** er et estisk selskap som produserer klær og tekstilvarer. Selskapet er børsnotert i Tallinn og har hovedkvarter der.

I 2007–08 hadde selskapet en årsomsetning på 108,39 millioner euro.

## Eksterne lenker
* Silvano Fashion Group – selskapets hjemmeside.
Nordic Fibreboard

**Nordic Fibreboard** (1945–1962 Pärnumaa Tööstuskombinaat, 1962–2012 Viisnurk, 2012–2019 Skano Group) er et estisk selskap som produserer møbler og treforedlingsprodukter. Selskapet er børsnotert i Tallinn og har hovedkvarter der.

I 2007&ndash;2008 hadde selskapet en årsomsetning på 15,9 mill euro. 

## Eksterne lenker
* Viisnurk – selskapets hjemmeside.
Järvevana

**Järvevana** er Estlands tolvte største selskap målt etter omsetning, og er et selskap som driver bygge- og anleggsvirksomhet. Det har vært omfattet av rettstvister omkring økonomiske misligheter. Selskapet er børsnotert i Tallinn og har hovedkvarter der.

I 2007&ndash;08 hadde selskapet en årsomsetning på 178,9 mill euro.

## Eksterne lenker
* Järvevana  – selskapets hjemmeside.
K.Kværner

K. Kværner ble etablert på Kløfta i 1934,
Formålet var å drive med trelastproduksjon, sagbruk
og høvleri. Senere spesialisertebedriften seg på listverk.
Bedriften kan spore sin historie hele 130 år tilbake,
da F.W. Henriksens Høvleri & Kassefabrikk ble etablert
i Oslo. Det var her Kristian Kværner ble ansatt som
bruksbestyrer, og han planla snart sagbruk og høvleri
på Kløfta.

I 1976 brant bedriften ned til grunnen. Alt ble bygget
opp igjen, produksjonen ble gjenopptatt, og bedriften
kunne fortsette i nye og mer moderne former.

I dag eies selskapet av tredje og fjerde generasjon
Kværner.
Kreenholmi Valduse

**Kreenholmi Valduse AS** er et estisk selskap som produserer tekstilvarer av bomull i Narva.

Kreenholm ble etablert av Ludwig Knoop i 1857. Fabrikken utnyttet vannkraft ved en foss som ligger der Narvaelven faller ned kanten av Baltiske Klint. Kreenholm var et av de største tekstilbedriftene i Europa og verden med 5&nbsp;000 ansatte innen 1880, og hele 10&nbsp;000 ansatte ved århundreskiftet. I 1872 ble den første streiken i Estland holdt ved Kreenholm. På slutten av det 19. århundre var Narva den ledende industribyen i landet - 41% av industriarbeiderne i Estland arbeidet i Narva på den tiden.

Kreenholm ble kjøpt opp av det svenske selskapet Borås Wäfveri AB i 1994, og store deler av produksjonen i Sverige ble flyttet til Estland.

I de siste årene har selskapet tapt penger, og har vært under restrukturering og mange ansatte har mistet arbeidet. Det har vært spekulasjoner i 2008 og 2009 om selskapet vil gå konkurs. 

Borås Wäfveri hadde i 2008 en omsetning på MSEK 399,3 som er en reduksjon på 24% siden 2007 da omsetningen var på MSEK 525,3. Underskuddet i 2008 og 2007 var på hhv. MSEK 90,5 og MSEK 76,1.

## Referanser


## Eksterne lenker
* Kreenholm – selskapets nettsted
* Borås Wäferi Group – morselskapets  nettsted
Baltika Grupp

**Baltika Grupp** er et estisk selskap som produserer klær og tekstil på selvstendig design eller lisens. Det er landets nest største tekstilvareselskap. Selskapet har hovedkvarter i Tallinn.

I 2007–08 hadde selskapet en årsomsetning på 76,3 millioner euro.

## Eksterne lenker
*
USNS «Catawba»

**USNS «Catawba»** (T-ATF-168) er et fartøy i US Navy. Skipet blir operert av Military Sealift Command og brukes til slepe- og redningsoperasjoner.

## Litteratur
*

## Eksterne lenker
* 
*
Nitrofert

**Nitrofert** er et estisk selskap som produserer kunstgjødsel, ammoniakk og urea av naturgass. Det er landets nest største selskap innen kjemisk industri, og importerer naturgassen i stor grad fra Latvia, eller får den fra utvinningen av oljeskifer i Estland. Selskapet har hovedkvarter og produksjon i Kohtla-Järve, men er eid av ukrainske GDF.

I 2007–08 hadde selskapet en årsomsetning på 60 millioner euro.

## Eksterne lenker
* Nitrofert – selskapets hjemmeside.
Silmet

**Silmet** er et estisk selskap som produserer edelmetaller, alkalimetaller og jordalkalimetaller ved hjelp av både elektrolyse, kjemiske prosesser og en betydelig råvareimport. Det er landets kanskje mest avanserte prosessindustri-bedrift, med røtter tilbake til Sovjetunionen («Fabrikk nr 7»). 

Selskapet har hovedkvarter i Sillamäe. Produktene spenner fra niob, tantal, cerium, neodym, europium og andre sjeldne stoffer med høy atomvekt. I sovjet-perioden produserte fabrikken også uran for landets våpenindustri, samt komponenter til fredelig atomkraftproduksjon.

## Eksterne lenker
*
Velsicol

**Velsicol** er et amerikansk selskap som produserer kjemikalier, insektmiddel og sprøytemidler for landbruket. Dessuten produserer selskapet benzosyre fra naturgass, i byen Kohtla-Järve i Estland.

## Eksterne lenker
* Velsicol – selskapets globale hjemmeside.
Tallinna Sadam

**Tallinna Sadam** (*Tallinn Havn*, *Port of Tallinn*) er et estisk selskap som eier og drifter fem havner. To havner er i Tallinn – passasjerhavnen Vanasadam (*Old City Harbour*) og lasthavnen Paljassaare – og tre havnen uten Tallinn. De er dyphavnen i Muuga och lasthavnen i Paldiski (*Paldiski South Harbour*) i fylket Harjumaa,  og cruisehavnen i Saaremaa.

Havneselskapet er statlig aksjeselskap og virker som landlordhavn. Det har bygget nye kaier for oljeterminaler, for nye kjølelagre og containerterminal osv. Det er også anlagt en industripark ved dyphavnen i Muuga.

I 2008 var omsetningen i Tallinn Havn på 74,8 millioner euro, i 2009 på 81 millioner euro.

## Eksterne lenker
*
Cerebrovaskulære sykdommer

**Cerebrovaskulære sykdommer** skjer grunnet infarkt eller blødning som fører til oksygenmangel i cerebrum.
Alfred Forke

**Alfred Forke** (født 12. januar 1867 i Schöningen i Tyskland, død 9. juli 1944 i Hamburg) var en tysk sinolog.

Forke var fra 1890 til 1903 diplomattolk mellom kinesisk og tysk i konsulatstjeneste. I 1903 ble han professor ved *Seminar für Orientalische Sprachen* i Berlin. I 1923 vekslet han over til Universität Hamburg.

Forkes forskningstyngdepunkt var kinesisk filosofi.

## Verker
* *Blüten chinesischer Dichtung*
* *Mê Ti*
* *Gedankenwelt des chinesischen Kulturkreises*
* *Geschichte der alten chinesischen Philosophie*
* *Geschichte der mittelalterlichen chinesischen Philosophie*
* *Geschichte der neueren chinesischen Philosophie*

## Referanser


## Eksterne lenker
* Geschichte der mittelalterlichen chinesischen Philosophie
Angus Charles Graham

**Angus Charles Graham** (født 8. juli 1919 i Penarth i Glamorgan i Storbritannia, død 26. mars 1991 i Nottingham) var en britisk sinolog, filosog og filosofihistoriker. 

Graham underviste ved School of Oriental and African Studies i London. Han oversatte de første syv bøker av *[[Nan Hua Zhen Jing|Zhuangzi]]*, og dessuten *[[Liezi]]* og flere andre gamle kinesiske filosofiske tekster til engelsk.

Han har utgitt egne forskningsverker om mohistene. Hans analytiske arbeider og *Væren* (ontologi) i den klassiske kinesiske filosofi var de første av sitt slag. 
 
## Verker
* A companion to Angus C. Graham's Chuang Tzu: the inner chapters / Angus Charles Graham. – Honolulu : University of Hawai'i Press, c 2003   
* Later Mohist logic, ethics and science / Angus Charles Graham. – Hong Kong : Chinese Univ. Press, 1978   
* Poems of the late T'ang / Angus Charles Graham. – Harmondsworth : Penguin Books, (1965)  
* Later mohist logic, ethics and science / Graham, Angus C.. – Reprint ed. – Hong Kong : The Chinese Univ. Press, 2003   
* Chuang-tzŭ : the inner chapters / Zhuangzi. – Reprinted. – Indianapolis : Hackett Pub. Co, 2001   
* Two Chinese philosophers : the metaphysics of the brothers Chʿêng / Graham, Angus Charles. – LaSalle, Ill : Open Court, c1992   
* Unreason within reason : essays on the outskirts of rationality / Graham, Angus Charles. – LaSalle, Ill. : Open Court, 1992   
* Chinese texts and philosophical contexts : essays dedicated to Angus C. Graham / Rosemont, Henry. – 1st pr. – LaSalle, Ill. : Open Court, 1991   
* Studies in Chinese philosophy and philosophical literature / Graham, Angus Charles. – Albany, NY : State University of New York Press, c1990   
* The book of Lieh-tzŭ : a classic of the Tao / Lieh-tzŭ. – Columbia University Press Morningside ed. – New York : Columbia Univ. Press, 1990   
* Disputers of the Tao : philosophical argument in ancient China / Graham, Angus C.. – LaSalle, Ill. : Open Court, 1989   
* Two Chinese philosophers : Chʿêng Ming-tao and Ch'^eng Yi-ch'uan / Graham, Angus Charles. – Repr. – London : Lund Humphries, 1978
* The Nung-Chia ‘School of the Tillers’ and the Origin of the Peasant Utopianism in China // Bulletin of the School of Oriental and African Studies, University of London, Vol.42 no.1, 1978, pp. 66-100.

## Navnevarianter
Angus C. Graham, A. C. Graham, Angus Charles Graham

## Referanser


## Eksterne lenker
*
Wushaoling

**Wushaoling** eller **Wushaofjellet** (乌鞘岭;  pinyin: *Wūshāolǐng*) er en landformasjon i provinsen  Gansu i Folkerepublikken Kina, med betydelige elementer av ren ørken på sin nordhelling.

Fjellet har vært en barriere for ferdsel siden den kinesiske antikken, da den nordlige silkeveien fant en passasje gjkennom landskapet. Vesthellingen av  Wushaoling kombineert med de tilliggende hellingene av Lanshan-fjellet har en stor andel av den Kinas rene ørkensand. Ørkenspredning innebærer at dette ørkenlandskapet bare øker over tid. 

## Referanser
Inspektør Hawk

***Inspektør Hawk*** (orig: *Hawk*) er en amerikansk krim- og politiserie som gikk på ABC i 1966. Serien handlet om John Hawk, en fullblods-indianer som var ansatt som spesialetterforsker i New York. Sammen med sin afroamerikanske partner ble han satt på en rekke alvorlige kriminalsaker. Hans indianske utseende gjorde at han ofte måtte hanskes med rasisme, både ute på gaten og innenfor sin egen arbeidsplass. Hovedrollen som politiinspektør John Hawk ble spilt av Burt Reynolds, mens andre sentrale roller ble spilt av Wayne Grice, Bruce Glover og Leon Janney. Serien ble skapt av Allan Sloane.

Serien ble sendt som Detektime på NRK i 1968.

Notable gjesteroller: Gene Hackman, Martin Sheen, Robert Duvall, Diana Muldaur, Scott Glenn, Diane Baker, James Best, Bert Convy, Elizabeth Ashley, Kim Hunter og Lou Antonio.

## Referanser


## Eksterne lenker
*
* Åpningsvignett
Reginald Fitzurse

**Reginald FitzUrse** (født 1145, død 1173) var en av de fire riddere som myrdet Thomas Becket, erkebiskop av Canterbury, den 29. desember 1170 i Canterburykatedralen. FitzUrse var den første som slo Becket i hodet med sverdet.

Hans navnet er avledet fra normannisk-fransk *Fitz* som betyr «sønn av», og *Urse* som betyr «bjørn». Hans våpenskjold hadde et emblem av en bjørn. Han var den eldste sønnen av Richard FitzUrse, og ved dennes død arvet han eiendommer i Williton, Somersetshire, Somerset, i Northamptonshire og ved Barham, Kent, mellom Canterbury og Dover. Han levde for en tid ved Barham Court i Teston. Byens navn, Barham, er avledet fra *bear* (bjørn), og «ham» ettersom det var en *hamlet* (grend).

Etter mordet på erkebiskopen dro de til Saltwood og videre til South Malling, i nærheten av Lewes. De ble bannlyst av paven, og kong Henrik II av England rådet dem til å flykte til Skottland. Da ryktet om udåden kom nordover ble de tvunget til å dra tilbake til England og fant ly i Knaresborough som tilhørte Hugh Morville, en av de fire ridderne, og de ble der et år i stor elendighet inntil de overga seg til kongen. Henrik II viste ikke hva han skulle gjøre med dem, og sendte dem videre til paven. Før han dro overlot FitzUrse sine eiendommer til sin bror. Paven kunne ikke gjøre annet en pålegge dem bot og de skal da ha dratt videre til Det hellige land.

Det er antatt de alle døde i løpet av de tre årene etter mordet, dog er det en del legender som forteller at Reginald FitzUrse dro til Irland hvor han grunnla familien McMahon. *Mc* bety «sønn av», og *Mahon* skal bety «bjørn», men det kan være et sammentreff.

## Referanser


## Se også
* Hugh de Morville
* William de Tracy
* Richard le Breton
Trapeze (band)

**Trapeze** var et engelsk rockeband startet i Wolverhampton i 1969. Bandet hadde moderat suksess på slutten av 1960-tallet og på begynnelsen av 1970-tallet. Bandets mest kjente medlemmer er Glenn Hughes som forlot bandet i 1973 for å erstatte Roger Glover i Deep Purple, Mel Galley som senere spilte i blant annet Whitesnake, og Dave Holland, som etter sin tid i Trapeze spilte i Judas Priest. 

Etter at bandet hadde spilt inn sitt debutalbum i 1970, fikk vokalist John Jones og gitarist Terry Rowley sparken, fortsatte Hughes, Galley og trommeslager Dave Holland som en trio fram til Hughes gikk til Deep Purple. Etter at Deep Purple ble oppløst i 1976 forsøkte Hughes seg igjen i Trapeze, men sluttet midt under en USA-turné. Senere forsvant Dave Holland til Judas Priest og Mel Galley var eneste originalmedlem frem til 1982. Da oppløste han bandet, og ble med David Coverdale i hans band Whitesnake.

I 1991 turnerte Galley, Hughes og Holland sammen med Geoff Downes (fra The Buggles, Yes og Asia) som Trapeze, og denne besetningen utga konsertalbumet *Welcome to the Real World* i 1993. Trioen Galley, Hughes og Holland fikk med seg Craig Erickson på en liten turné i 1994. Etter dette har ikke bandet hatt noen offentlige opptredener.

## Medlemmer
*John Jones, vokalist  (1969–1970) 
*Mel Galley, gitar, vokalist (1969–1982) og (1991–1994)
*Glenn Hughes, bass, vokal (1969–1973), (1976) og (1991–1994)
*Terry Rowley, keyboard, gitar (1969–1970)
*Dave Holland, trommer (1969–1979) og (1991–1994)
*Rob Kendrick, gitar (1974–1976)
*Pete Wright, bass (1974–1981)
*Pete Goalby, gitar (1978–1981)
*Steve Bray, trommer (1980–1982)
*Mervyn «Spam» Spence, bass, vokal (1982)
*Richard Bailey, keyboard (1982)
*Geoff Downes, keyboard (1991)
*Craig Erickson, gitar (1994)

## Diskografi
*1970 *Trapeze*
*1970 *Medusa*
*1972 *You Are The Music...We're Just The Band
*1974 *Hot Wire*
*1974 *Final Swing* ([[samlealbum]])
*1975 *Live at the Boat Club* ([[konsertalbum]])
*1976 *Trapeze*
*1978 *Hold On / Running*
*1981 *Live In Texas: Dead Armadillos* (konsertalbum)
*1993 *Welcome to the Real World – live 1992* (konsertalbum)
*1996 *High Flyers: The Best of Trapeze – Best of Studio 1970-1974* (samlealbum)
*1998 *Way Back to the Bone – Best of Live 1970-1992* (samlealbum/konsertalbum)
*2003 *On the Highwire – Best of 1970-1992'' (samlealbum med både studio- og konsertopptak)

## Eksterne lenker
*
Møbelindustri

**Møbelindustri** er en bransje innenfor treforedlingsindustrien, med lange håndverks- og industritradisjoner i både Norge og mange andre land. Møbelindustrien benytter råvarer av trelast til produksjon av møbler, og er en industriell, storskala utvikling av håndverket som i årtusener har vært utøvet av møbelsnekkere. 

Land som tradisjonelt har en betydelig møbelindustri har oftest nyttet lokale råvarer – det er bare i etterkrigstiden at produksjon med langveis importerte råvarer, derunder tropisk tømmer, har vært vanlig. Bruk av tropiske treslag som mahogni i møbler har vakt protester av hensyn til utarmingen av de tropiske regnskogenes artsmangfold.

I Norge er møbelindustrien konsentrert til Møre og Romsdal, spesielt fjordene i Sunnmøre, med Ekornes, Hjellegjerde, Brunstad, Formfin, Slettvoll m.fl. Industrien på Østlandet omfatter Norema og Sigdal kjøkken.

Ellers er det en betydelig møbelindustri i blant annet Sverige, Finland, Danmark, Estland, Italia, Kina og USA.
De dødes båt

***De dødes båt*** er en roman av Knut Nærum og er en oppfølger til *[[Døde menn går på ski]]* fra 2002. Begge disse romanene regnes som en hyllest til André Bjerke.

## Handling

Kriminalforfatteren Kjell Nilsen ferierer på Kjølholmen i den sørlandske skjærgården. Bak en fasade av reker og solkrem gjærer det i sjalusi, misunnelse og hat, og før femti sider er gått, finner man kosmetikkdronningen Malin Meller død i sin egen seng, druknet, bak en låst dør. Sporene peker mot en morder som ikke er av denne verden. Det lokale politiet står fast i etterforskningen, men den briljante privatdetektiven Oberon Qvist, som er blant sommergjestene, følger opp saken og holder hodet kaldt.

## Tolkning

*De dødes båt* blir tolket som en hyllest til Bernhard Borge/André Bjerke der forfatteren kopierer sitt forbildes fortellerstil, spenningskurve og elementer fra hans to mest kjente romaner, *[[De dødes tjern]]* og *[[Døde menn går i land]]*.

## Tekster som inspirerte til De dødes båt

*Bernhard Borge: *[[Nattmennesket]]* (1941)
*Bernhard Borge: *[[De dødes tjern]]* (1942)
*Bernhard Borge: *[[Døde menn går i land]]* (1947)
*Bernhard Borge: *[[Skjult mønster]]* (1950)

## Lydbok

*Cappelen Damm: *De dødes båt* (2008). Oppleser: Nils Nordberg.
Tomorrow (band)

**Tomorrow** (først kjent som **Four Plus One**, senere **The In Crowd**) var et engelsk psykedelisk rock-band som ble etablert i 1967. De hadde en mindre hit i Storbritannia med singelen «My White Bicycle», og utga albumet *Tomorrow* i 1968. Det mest kjente medlemmet i ettertid er Steve Howe, som to år senere ble medlem av Yes, og som i 1982 var med på å starte Asia. John «Twink» Alder ble senere med i *The Pretty Things*.

## Diskografi
### The In Crowd
*«That's How Strong My Love Is»/«Things She Says» (singel, Parlophone R5276, april 1965)
*«Why Must They Criticise»/«I Don't Mind» (singel, Parlophone R5364, november 1965)
*«Stop, Wait a Minute»/«You're on Your Own» (singel, Parlophone R5328, september 1965)
### Tomorrow
*«My White Bicycle» / «Claramount Lake» (singel, Parlophone R5597, mai 1967)
*«Revolution» (Hopkins/Howe) / «Three Jolly Little Dwarves» (singel, Parlophone R5627, september 1967)
**Tomorrow* (album, Parlophone, februar 1968)
**50 Minute Technicolor Dream* (album, RPM Records 184, 1998)

## Medlemmer
*Keith West, vokal
*Steve Howe, gitar
*John «Junior» Wood, bass
*John «Twink» Alder, trommer

## Eksterne lenker
* 
* 
*  Intervju fra 1999 med Steve Howe om hans tid i Tomorrow på nfte.org
Dirk Stikker

**Dirk Uipko Stikker** (født 5. februar 1897 i Winschoten i Nederland, død 23. desember 1979 i Wassenaar i Nederland) var en nederlandsk politiker og diplomat. 

Stikker var Nederlands utenriksminister (1948–1952), ambassadør til Storbritannia (1952–1958) og NATOs tredje generalsekretær (1961–1964).

## Referanser
Katrine Tjølsen

**Katrine Tjølsen** (født 28. januar 1993) er en norsk sjakkspiller og quizbokforfatter. I mars 2014 er hun Norges fjerde høyest rangerte  kvinnelige sjakkspiller. Hun ble tildelt tittelen WIM den 8. januar 2010. Hun spiller for Bergens Schakklub, og er datter av legen, forskeren og sjakkdommeren Arne Tjølsen.  

I 2007 gjorde Katrine Tjølsen seg bemerket ved å bli kadettnorgesmester (U16) i en alder av 14 år. Hun deltok også på fjerdebord for Norges kvinnelag under sjakkolympiaden i 2008. Der gjorde hun et svært sterkt resultat med 6 av 9 mulige poeng. I NM 2010 ble hun med 7.5 av 9 mulige poeng historiens første kvinnelige juniornorgesmester i sjakk, noe som gjorde at hun til NM 2011 var kvalifisert for  eliteklassen. Tjølsen spilte etter dette førstebord for Norge i Sjakk-OL 2010, men gjorde med 3 av 10 poeng der et resultat godt under forventet.

Tjølsen ble første kvinnelige norske spiller til å vinne ett parti i eliteklassen da hun under NM i 2011 vant i første runde, og etter også å ha vunnet sitt neste parti ledet hun sensasjonelt eliteklassen alene. Tjølsen var rangert lavest av de 18 elitespillerne, men endte til slutt på 13.-plass med 4 av 9 poeng. Det er det klart sterkeste resultatet en kvinnelig norsk sjakkspiller har gjort i eliteklassen. Katrine Tjølsen har i 2012 og 2013 prioritert realfagstudier ved Massachusetts Institute of Technology i USA, og hun har derfor verken deltatt i flere NM eller spilt på det norske laget i Sjakk-OL 2012.     

Tjølsen er kreditert som rådgiver i etterordet til flere krimromaner av historikeren, forfatteren og sjakkspilleren Hans Olav Lahlum. I august 2013 offentliggjorde Lahlum at Tjølsen også har vært en hovedmodell for romanetterforskeren Patricia Louise I. E. Borchmann. I mars 2014 debuterte Tjølsen selv som forfatter, da hun skrev alle realfagskapitlene i Lahlums quizbok, vol. 1.     

## Referanser


## Eksterne lenker
*
Yumenguan

**Yumenguan** (kinesisk: 玉门关; pīnyīn: *Yùmén Guān*), det vil si **Jadeporten** eller **Jadeportens pass**, er et grensepass vest for Dunhuang i provinsen Gansu i Kina. I oldtiden var det gjennom Yumenguan at Silkeveien gikk. Ikke langt unna var et annet av Silkeveiens viktige pass, Yangguan.

Passet ligger i samme byprefektur som byen Yumen (玉门, men hele 400 km lenger vest. 

Passet og signalildtårnene langs den gamle grensevollen er oppført på Folkerepublikken Kinas liste over kulturminner. 

## Litteratur
* Bonavia, Judy (2004). *The Silk Road From Xi’an to Kashgar*. Revised by Christoph Baumer. 2004. Odyssey Publications.
* Hill, John E. (2009). *Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE*. John E. Hill. BookSurge, Charleston, South Carolina. ISBN 978-1-4392-2134-1.
* Mallory, J.P. and Mair, Victor H. (2000). *The Tarim Mummies: Ancient China and the Mystery of the Earliest Peoples from the West*. Thames & Hudson. London.

## Eksterne lenker
* Yumen Pass and Beacon Tower Site on the Great Wall 
* Yumen Guan ji Changcheng Fengsui yizhi (Beacon Sites at the Yumen Pass and along the Great Wall) 
* Die Alarmfeuertürme
Kaja Høglund

**Kaja Høglund** (født 16. september 1994) er en norsk sprangrytter. Hun rir for Sylling rideklubb.

Hun har med ponnien «Odd One Out» vunnet to gullmedaljer i norgesmesterskap og to bronse- og en sølvmedalje i lagkonkurranse i nordisk mesterskap. I 2009 byttet hun hest til ponnien «Harley Davidson».

## Referanser